Det ble avholdt styremøter nr. 03-16 i Momarken-selskapene 29-03 hos Jørn Stamm, Bjastadvn.27, Kråkstad. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Sak nr. 1. Referat fra «stormøtet» 2. mars.

Daglig leder gikk gjennom et utvalg av de slides som ble vist på møtet av hhv NR og DNT. Den nye konsesjonssøknaden som NR må levere i høst vil være basert på en omorganisering av hestesporten; en effektiviseringsløsning med konkrete mål for 2018. For å oppnå dette skal nåværende selskapsstrukturer (DS) bygges ned og erstattes av avdelinger i NR, eventuelt i en regionalisert modell. Driftsavtalene med hvert enkelt DS fornyes ikke.

Styret drøftet det foreliggende forslaget og var enig om at Momarken måtte ha en proaktiv holdning i saken.

Styret besluttet at daglig leder skulle gi samme informasjon på den forestående Generalforsamlingen.